CELEX: 62017CA0423
Language: sk
Date: 2019-02-14 00:00:00
Title: Vec C-423/17: Rozsudok Súdneho dvora (šiesta komora) zo 14. februára 2019 (návrh na začatie prejudiciálneho konania, ktorý podal Gerechtshof Den Haag — Holandsko) — Staat der Nederlanden/Warner-Lambert Company LLC (Návrh na začatie prejudiciálneho konania — Humánne lieky — Smernica 2001/83/ES — Článok 11 — Generické lieky — Súhrnná charakteristika výrobku — Vylúčenie odkazov na uvádzanie indikácií alebo foriem dávkovania, ktoré boli v čase, keď bol generický liek uvedený na trh, ešte chránené právami z patentu)

8.4.2019   
            
            
               SK
            
            
               Úradný vestník Európskej únie
            
            
               C 131/6
            
         
      Rozsudok Súdneho dvora (šiesta komora) zo 14. februára 2019 (návrh na začatie prejudiciálneho konania, ktorý podal Gerechtshof Den Haag — Holandsko) — Staat der Nederlanden/Warner-Lambert Company LLC
      (Vec C-423/17) (1)
      
      (Návrh na začatie prejudiciálneho konania - Humánne lieky - Smernica 2001/83/ES - Článok 11 - Generické lieky - Súhrnná charakteristika výrobku - Vylúčenie odkazov na uvádzanie indikácií alebo foriem dávkovania, ktoré boli v čase, keď bol generický liek uvedený na trh, ešte chránené právami z patentu)
      (2019/C 131/07)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Gerechtshof Den Haag
      
         Účastníci konania pred vnútroštátnym súdom
      
      
         Žalobca: Staat der Nederlanden
      
         Žalovaná: Warner-Lambert Company LLC
      
         Výrok rozsudku
      
      Článok 11 druhý odsek smernice Európskeho parlamentu a Rady 2001/83/ES zo 6. novembra 2001, ktorou sa ustanovuje zákonník Spoločenstva o humánnych liekoch, zmenenej smernicou Európskeho parlamentu a Rady 2012/26/EÚ z 25. októbra 2012, sa má vykladať v tom zmysle, že ak v konaní o vydanie povolenia na uvedenie na trh, ako je konanie dotknuté vo veci samej, žiadateľ o vydanie povolenia na uvedenie na trh alebo držiteľ povolenia na uvedenie na trh pre generický liek predloží príslušnému orgánu príbalový leták alebo súhrn charakteristík výrobku, ktorý nezahŕňa uvedenie odkazu na indikácie alebo formy dávkovania, ktoré sú v okamihu, keď bol tento liek uvedený na trh, ešte chránené právami z patentu, predstavuje to žiadosť o zúženie rozsahu povolenia na uvedenie na trh dotknutého generického lieku.
      
         (1)  Ú. v. EÚ C 318, 25.9.2017.